Paar rida ehk vaid veel. Ja nimelt - meil on laste- ja noorteosakonnas selline traditsioon, et enne vana aasta lõppu kirjutavad kõik ühele pikale lehele oma nime ja selle  taha soovid uueks aastaks. Need soovid on väga konkreetsed - kes soovib enda pereliikmetele midagi, kes tahab reisi soojale maale, kes tunneb puudust heast tervisest, kes igatseb rohkem raha saada jmt. Igaüks paneb nii palju soove, kui tal vähegi on, paberile kirja, ja see leht leiab oma kindla väljakujunenud koha osakonnas. Täna oli see päev, kui järjekordse soovilehe täitsime. Kummalisel kombel on sellisel viisil ülestähendatud palved üsna sageli ka täitunud, kas see tuleb nüüd sellest, et inimesed  hakkavad kirja pandud soovide/eesmärkide nimel ise rohkem pingutama või on selles meie soovikirjas omamoodi loitsuvägi sees, kes teab. Peaasi, et soovid täituvad   .